Legal Document

Category: 14

Text:
9. ΒΑΣΙΛΙΚΟΝ ΔΙΑΤΑΓΜΑ της 7/11 Νοεμ. 1957 (ΦΕΚ Α΄ 230) Περί εξαιρέσεως της παρά τω Ι.Κ.Α. ασφαλίσεως του προσωπικού της αναδόχου εν Αθήναις εδρευούσης Ανων. Εταιρείας υπό την επωνυμίαν «Ολυμπιακή Αεροπορία Α.Ε.». Έχοντες υπ’ όψει: 1.Τας διατάξεις του άρθρ.7 του υπ’ αριθ. 3560/57 Ν.Δ/τος «περί τροποποιήσεως και συμπληρώσεως του Α.Ν. 1856/51 και του Ν.Δ. 3006/54 ως και περί κυρώσεως της από 30 Ιουλ. 1956 συμβάσεως «περί Αεροπορικών Συγκοινωνιών». 2.Την υπ’ αριθ. 608/1957 γνωμοδότησιν του Συμβουλίου Επικρατείας, προτάσει των Ημετέρων επί των Συγκοινωνιών και Δημοσίων Έργων και Εργασίας Υπουργών, απεφασίσαμεν και διατάσσομεν: Άρθρ.1.-1.Το πάσης φύσεως προσωπικόν της εν Αθήναις εδρευούσης Ανωνύμου Εταιρείας υπό την επωνυμίαν «Ολυμπιακή Αεροπορία Α.Ε.» ως αναδόχου του αντικειμένου παραχωρήσεως του προβλεπομένου υπό της από 30 Ιουλ. 1956 συμβάσεως «περί Αεροπορικών Συγκοινωνιών», κυρωθείσης υπό του Ν.Δ. 3560/1957, εξαιρείται της υποχρεωτικής ασφαλίσεως παρά τω Ι.Κ.Α. ή ετέρω Ασφαλιστικώ Οργανισμώ αφ’ ης ο ανάδοχος ασφαλίσει το προσωπικόν τούτο κατά τα εν άρθρ. 7 του Ν.Δ. 3560/1957 οριζόμενα. Σελ. 90(β) 279–048 2.Ο ανάδοχος υποχρεούται όπως χωρήση εις την πραγματοποίησιν της κατά το άρθρ. 7 του Ν.Δ. 3560/1957 ασφαλίσεως του προσωπικού του, εντός εξαμήνου από της δημοσιεύσεως του παρόντος. Άρθρ.2.-Άμα τη υπό του αναδόχου ασφαλίσει, κατ’ άρθρ. 7 του Ν.Δ. 3560/1957, του προσωπικού του, το Ι.Κ.Α. και οι λοιποί Ασφαλιστικοί Οργανισμοί καταβάλλουσιν εις τον φορέα της νέας ασφαλίσεως, τας παρ’ αυτών εισπραχθείσας εισφοράς ησφαλισμένων και εργοδότου, εξαιρέσει των αναλογουσών εις τον Κλάδον ασθενείας, αίτινες κατεβλήθησαν του παρόντος εξαιρουμένου της ασφαλίσεως τούτων προσωπικού. Αι εν λόγω εισφοραί καταβάλλονται ηλαττωμέναι: α)Κατά την παρούσαν αξίαν των συντάξεων των απονεμηθεισών υπό του Ι.Κ.Α. ή των ετέρων Οργανισμών εις τέως υπαλλήλους της Τ.Α.Ε. ή τα μέλη οικογενείας τούτων ως δικαιούχων συντάξεως λόγω θανάτου του παραστάτου αυτών, ως και των απονεμηθησομένων συντάξεων, εις το μέχρι της υπαγωγής εις την νέαν ασφάλισιν εξελθόν ή μέλλον να εξέλθη, προσωπικόν, ηυξημένην κατά τα αναλογούντα έξοδα διαχειρίσεως, του υπολογισμού της παρούσης αξίας ενεργουμένου εις αμφοτέρας τας περιπτώσεις, προς επιτόκιον ίσον προς το χορηγούμενον εις το Ι.Κ.Α. παρά της Τραπέζης της Ελλάδος τοιούτο, δια τας καταθέσεις αυτού, και β)Κατά ποσοστόν καθορισθησόμενον κοινή συμφωνία Ι.Κ.Α. και αναδόχου και εν διαφωνία δι’ αποφάσεως των Υπουργών Συγκοινωνιών και Δημοσίων Έργων και Εργασίας, από 15% έως 20% επί του υπολοίπου, εφ’ όσον υφίσταται τοιούτο, μετά την αφαίρεσιν της κατά τα ανωτέρω παρούσης αξίας των συντάξεων. Εις τον Ημέτερον Υπουργόν επί των Συγκοινωνιών και Δημοσίων Έργων ανατίθεμεν την δημοσίευσιν και εκτέλεσιν του παρόντος. 15Β.Γ.α.7-9 Υπαγωγή σε ασφάλιση και είσπραξη εισφορών